ระเบียบคณะกรรมการช่างรังวัดเอกชนระเบียบคณะกรรมการช่างรังวัดเอกชนว่าด้วยการแจ้งชื่อผู้จัดการชื่อช่างรังวัดเอกชนและการแจ้งย้ายสำนักงานช่างรังวัดเอกชนพ.ศ. ๒๕๓๕ อาศัยอำนาจตามความในมาตรา ๗ มาตรา ๓๐ วรรคสาม และมาตรา ๓๒แห่งพระราชบัญญัติช่างรังวัดเอกชน พ.ศ. ๒๕๓๕ คณะกรรมการช่างรังวัดเอกชนวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการช่างรังวัดเอกชนว่าด้วยการแจ้งชื่อผู้จัดการ ชื่อช่างรังวัดเอกชนและการแจ้งย้ายสำนักงานช่างรังวัดเอกชนพ.ศ. ๒๕๓๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้อธิบดีกรมที่ดินรักษาการตามระเบียบนี้หมวด ๑การแจ้งชื่อผู้จัดการชื่อช่างรังวัดเอกชน ข้อ ๔เมื่อผู้ขอได้รับใบอนุญาตจัดตั้งสำนักงานช่างรังวัดเอกชนแล้วก่อนเริ่มดำเนินการให้ผู้รับใบอนุญาตแจ้งกำหนดวันเริ่มดำเนินการ ชื่อผู้จัดการและชื่อช่างรังวัดเอกชนที่อยู่ในสังกัดพร้อมด้วยหลักฐานตามแบบสชอ. ๑ ท้ายระเบียบนี้ต่อนายทะเบียน ณ สำนักงานคณะกรรมการช่างรังวัดเอกชนข้อ ๕การแจ้งกำหนดวันเริ่มดำเนินการ ชื่อผู้จัดการและชื่อช่างรังวัดเอกชนตามข้อ๔ จะแจ้งเป็นหนังสือโดยมีข้อความครบถ้วนพร้อมด้วยหลักฐานตามแบบ สชอ. ๑ท้ายระเบียบนี้ส่งทางไปรษณีย์ลงทะเบียนตอบรับไปยังสำนักงานคณะกรรมการช่างรังวัดเอกชนก็ได้และให้ถือว่าวันที่ได้ส่งทางไปรษณีย์เป็นวันแจ้งข้อ ๖ในกรณีที่มีการเปลี่ยนแปลงผู้จัดการหรือช่างรังวัดเอกชนที่อยู่ในสังกัดให้ผู้รับใบอนุญาตจัดตั้งสำนักงานช่างรังวัดเอกชนแจ้งให้นายทะเบียนทราบพร้อมด้วยหลักฐานตามแบบสชอ. ๒ ท้ายระเบียบนี้ภายในสิบห้าวันนับแต่วันที่มีการเปลี่ยนแปลงและให้นำความในข้อ ๕ มาใช้บังคับโดยอนุโลมหมวด ๒การแจ้งย้ายสำนักงานช่างรังวัดเอกชน ข้อ ๗[๒] เมื่อผู้รับใบอนุญาตจัดตั้งสำนักงานช่างรังวัดเอกชนประสงค์จะย้ายสำนักงานช่างรังวัดเอกชนให้แจ้งตามแบบสชอ. ๓ท้ายระเบียบนี้พร้อมด้วยใบอนุญาตจัดตั้งสำนักงานช่างรังวัดเอกชนต่อนายทะเบียน ณสำนักงานคณะกรรมการช่างรังวัดเอกชน ก่อนวันย้ายสำนักงานไม่น้อยกว่าสามสิบวันและให้นำความในข้อ๕ มาใช้บังคับโดยอนุโลมข้อ ๘[๓] เมื่อนายทะเบียนได้รับแจ้งตามข้อ ๗แล้วให้หมายเหตุการเปลี่ยนแปลงสถานที่ตั้งสำนักงานช่างรังวัดเอกชนด้วยอักษรสีแดงในด้านล่างของใบอนุญาตจัดตั้งสำนักงานช่างรังวัดเอกชน(แบบ สช. ๒) ทั้งฉบับผู้ได้รับใบอนุญาตและฉบับสำนักงานคณะกรรมการช่างรังวัดเอกชนดังนี้ย้ายที่ตั้งสำนักงาน ครั้งที่ ............. ตั้งแต่วันที่.................. ไปตั้งอยู่เลขที่ ................ ตรอก/ซอย ..........................ถนน ............................. หมู่ที่ ............. ตำบล/แขวง .............................อำเภอ/เขต .......................... จังหวัด .........................แล้วให้นายทะเบียนลงลายมือชื่อพร้อมทั้งวัน เดือนปีกำกับไว้และส่งใบอนุญาตคืนผู้รับใบอนุญาตภายในสามวันทำการนับแต่วันที่นายทะเบียนได้รับแจ้งข้อ ๙[๔] ถ้ามีการแจ้งย้ายมากกว่าหนึ่งครั้งให้หมายเหตุการแจ้งย้ายตามลำดับต่อกันลงมาหากเนื้อที่ในใบอนุญาตไม่พอให้เอากระดาษแผ่นหนึ่งผนึกต่อเข้ากับใบอนุญาตและให้นับเป็นส่วนหนึ่งแห่งใบอนุญาตนั้นในการแสดงใบอนุญาตให้แสดงกระดาษซึ่งนำมาผนึกต่อเข้ากับใบอนุญาตให้เห็นโดยชัดแจ้งประกาศ ณ วันที่ ๒๖ ตุลาคม พ.ศ. ๒๕๓๕ผัน จันทรปานอธิบดีกรมที่ดินประธานคณะกรรมการช่างรังวัดเอกชน[เอกสารแนบท้าย]๑.แบบแจ้งรายชื่อผู้จัดการและชื่อช่างรังวัดเอกชนก่อนเริ่มดำเนินการสำนักงานช่างรังวัดเอกชน(แบบ สชอ. ๑)๒. แบบแจ้งการเปลี่ยนแปลงผู้จัดการหรือช่างรังวัดเอกชน (แบบ สชอ.๒)๓. แบบแจ้งย้ายสำนักงานช่างรังวัดเอกชน (แบบ สชอ. ๓)(ดูข้อมูลจากภาพกฎหมาย)ระเบียบคณะกรรมการช่างรังวัดเอกชนว่าด้วยการแจ้งชื่อผู้จัดการชื่อช่างรังวัดเอกชนและการแจ้งย้ายสำนักงานช่างรังวัดเอกชน (ฉบับที่ ๒) พ.ศ. ๒๕๓๖[๕]กฤษดายุทธ/ผู้จัดทำ๗ พฤษภาคม ๒๕๕๖วิชพงษ์/ผู้ตรวจ๙ พฤษภาคม ๒๕๕๖[๑] ราชกิจจานุเบกษาเล่ม ๑๐๙/ตอนที่ ๑๑๘/หน้า ๙/๘ ธันวาคม ๒๕๓๕[๒] ข้อ ๗แก้ไขเพิ่มเติมโดยระเบียบคณะกรรมการช่างรังวัดเอกชน ว่าด้วยการแจ้งชื่อผู้จัดการชื่อช่างรังวัดเอกชนและการแจ้งย้ายสำนักงานช่างรังวัดเอกชน (ฉบับที่ ๒) พ.ศ. ๒๕๓๖[๓] ข้อ ๘เพิ่มโดยระเบียบคณะกรรมการช่างรังวัดเอกชน ว่าด้วยการแจ้งชื่อผู้จัดการชื่อช่างรังวัดเอกชนและการแจ้งย้ายสำนักงานช่างรังวัดเอกชน (ฉบับที่ ๒) พ.ศ. ๒๕๓๖[๔] ข้อ ๙เพิ่มโดยระเบียบคณะกรรมการช่างรังวัดเอกชน ว่าด้วยการแจ้งชื่อผู้จัดการ ชื่อช่างรังวัดเอกชนและการแจ้งย้ายสำนักงานช่างรังวัดเอกชน(ฉบับที่ ๒) พ.ศ. ๒๕๓๖[๕] ราชกิจจานุเบกษาเล่ม ๑๑๐/ตอนที่ ๑๙๑/ฉบับพิเศษ หน้า ๗/๑๙ พฤศจิกายน ๒๕๓๖